**Obec Klenov**

**Obecný úrad 140, 082 44 Klenov**

051-778 22 02; 0911 144 499

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klenov, 02.11.2018

**P O Z V Á N K A**

Starostka obce Klenov, Bogdaňová Kamila, Vás v zmysle § 13 ods.4 písm. a) zák. SNR č.369/1990 Zb. o obecnom zriadení v znení neskorších predpisov

**p o z ý v a**

na 25. zasadnutie obecného zastupiteľstva Obce Klenov,

ktoré sa uskutoční dňa 08.11.2018 o 18,00 hodine v priestoroch Obecného úradu Klenov s týmto programom:

1. Otvorenie zasadnutia
2. Určenie zapisovateľa a overovateľov zápisnice, voľba návrhovej komisie
3. Schválenie programu zasadnutia
4. Informácia o plnení uznesení
5. Plnenie rozpočtu k 31.10.2018
6. Zmena rozpočtu obce rozpočtovým opatrením č. 6a7/2018
7. Prerokovanie rozpočtu obce na rok 2019 a roky 2020 a2021
8. Schválenie inventarizačnej komisie
9. Rôzne
10. Diskusia
11. Uznesenie
12. Záver

Kamila Bogdaňová v.r.

starostka obce

Žiadame všetkých poslancov obecného zastupiteľstva a prizvaných, aby včas zaujali svoje miesta v rokovacej miestnosti.

**Zápisnica**

**z dvadsiateho piateho zasadnutia obecného zastupiteľstva v Klenove,**

**konaného dňa 08.11.2018.**

**–––––––––––––––––––––––––––––––––––––––––––––––––––––––––-**

Dvadsiate piate zasadnutie obecného zastupiteľstva v Klenove otvorila a viedla starostka obce.Privítala všetkých prítomných (prítomní podľa prezenčnej listiny).

Starostka obce skonštatovala, že:

a/ zasadnutie bolo zvolané v zmysle §13 zákona č. 369/90 Zb. o obecnom zriadení

v znení zmien a doplnkov. b/ podľa podpísanej prezenčnej listiny sú prítomní 4 poslanci obecného zastupiteľstva, pani Hovanová Darina sa ospravedlnila nakoľko je práceneschopná, na základe čoho vyhlásila zasadnutie obecného zastupiteľstva za uznášania schopné.

K bodu 2 - určenie zapisovateľa, overovateľov zápisnice, voľba návrhovej komisie

Overovatelia zápisnice: Mihaľová Renáta, Pekár Marek,

Návrhová komisia: Mihaľová Renáta, Mgr. Michalko Miloslav PhD. a Mgr. Mikulová Mariana

Zapisovateľ: Mgr. Michalko Miloslav PhD.

**Uznesenie:**

**Obecné zastupiteľstvo volí návrhovú komisiu v zložení Mihaľová Renáta, Mgr. Michalko Miloslav PhD. a Mgr. Mikulová Mariana**

Hlasovanie:

za: 4 proti: - Zdržal sa: - neprítomní pri hlasovaní: -

K bodu 3 – Schválenie programu rokovania

Starostka obce prečítala program zasadnutia. Zároveň požiadala prítomných poslancov o prípadné ich doplnenie.

**Uznesenie: Obecné zastupiteľstvo konštatuje, že sa bude uberať podľa programu uvedeného na pozvánke.**

Hlasovanie:

za: 4 proti: - Zdržal sa: - neprítomní pri hlasovaní: -

K bodu 4 – informácia o plnení uznesení

Starostka obce skonštatovala, že z ostatného zasadnutia nebolo prijaté uznesenie, ktorým by sa mali plniť úlohy. Skonštatovala, že ešte nie je pripravená Zmluva o nájme medzi Obcou Klenov a pani Annou Šarišskou a taktiež nie je dokončené odkúpenie pozemku – cintorín od pani Ing. Ľudmily Priputenovej.

**Uznesenie:**

**Obecné zastupiteľstvo zobralo na vedomie informáciu o plnení uznesení z ostatného zasadnutia Obecného zastupiteľstva.** Hlasovanie: za: 4 proti: - Zdržal sa: - neprítomní pri hlasovaní: -

K bodu 5 – Plnenie rozpočtu obce k 31.10.2018

Správa o plnení rozpočtu obce k 31.10.2018 bola poslancom obecného zastupiteľstva zaslaná e-mailom a tvorila  prílohu pozvánky. K plneniu rozpočtu neboli zo strany poslancov vznesené žiadne pripomienky.

**Uznesenie:**

**Obecné zastupiteľstvo zobralo na vedomie správu o plnení rozpočtu obce k 31.10.2018**

Hlasovanie:

za: 4 proti: - Zdržal sa: - neprítomní pri hlasovaní: -

K bodu 6 – Zmena rozpočtu rozpočtovým opatrením č. 6 a 7/2018

Starostka obce predložila prítomným poslancom návrh zmeny rozpočtu rozpočtovým opatrením č.6/2018 – preddavok na voľby do OSO 2018

Predložené rozpočtové opatrenie je zaokrúhlené na celé eurá.

**Uznesenie:**

**Obecné zastupiteľstvo berie na vedomie zmenu rozpočtovým opatrením č.6/2018 v zmysle vnútorného predpisu č.1/2007 o postupe a zaraďovaní prostriedkov zo štátneho rozpočtu do rozpočtu obce podľa predloženého návrhu:**

**Bežné príjmy : 527,00€ Bežné výdavky: 527,00€**

**Kapitálové príjmy : 0,00€ Kapitálové výdavky : 0,00 €**

**Finančné príjmové operácie :0,00€ Finančné výdavkové operácie : 0,00€**

**Príjmy celkom : 527,00€ Výdavky celkom: 527,00€**

Hlasovanie:

za: 4 proti: - Zdržal sa: - neprítomní pri hlasovaní: -

Ďalej starostka obce predložila prítomným poslancom návrh zmeny rozpočtu rozpočtovým opatrením č.7/2018 – navýšenie príjmov a výdavkov podľa skutočnosti.

Predložené rozpočtové opatrenie je zaokrúhlené na celé eurá.

**Uznesenie:**

**Obecné zastupiteľstvo schvaľuje zmenu rozpočtovým opatrením č.5/2018 v zmysle ustanovenia § 14 ods. 2 písm. b) a c) zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov podľa priloženého návrhu :**

**Bežné príjmy : 458,00€ Bežné výdavky: 458,00€**

**Kapitálové príjmy : 0,00€ Kapitálové výdavky : 0,00 €**

**Finančné príjmové operácie :0,00€ Finančné výdavkové operácie : 0,00€**

**Príjmy celkom : 458,00€ Výdavky celkom: 458,00€**

Hlasovanie:

za: 4 proti: - Zdržal sa: - neprítomní pri hlasovaní: -

K bodu 7 – prerokovanie rozpočtu obce na rok 2019 a roky 2020-2021

Starostka obce vysvetlila prítomným poslancom predložený návrh rozpočtu obce na rok 2019 a na roky 2020-2021. Starostka obce pripomenula, že návrhy rozpočtov boli v zmysle zákona vyvesené a k rozpočtom zo strany občanov neboli vznesené žiadne pripomienky.Starostka obce vysvetlila ako sa rozpočet pripravoval a s akými predpokladanými príjmami a výdavkami obec počíta. Zo strany poslancov boli pripomienky k rokom 2020-2021, ktoré boli v príjmovej časti upravené.

**Uznesenie:**

1. **Obecné zastupiteľstvo zobralo na vedomie návrh rozpočtu obce Klenov na roky 202 a 2021**
2. **Obecné zastupiteľstvo schválilo rozpočet obce Klenov na rok 2019 podľa predloženého návrhu.**

Hlasovanie:

za: 4 proti: - Zdržal sa: - neprítomní pri hlasovaní: -

K bodu 8 – schválenie inventarizačnej komisie

Starostka obce povedala, že je potrebné vytvoriť inventarizačnú komisiu na práce súvisiace s koncoročnými inventúrami majetku obce. Inventarizačné práce sa majú vykonať najneskôr do 15.1.2019, aby sa mohli spracovať a predložiť na januárové zasadnutie obecného zastupiteľstva. Navrhla, aby inventarizačná komisia bola ešte v zložení pôvodných poslancov obecného zastupiteľstva a zložení ako bolo počas posledných troch rokov. Inventarizačná komisia sa dohodla na stretnutí dňa 2.12.2018 o 13.30 hod. **Uznesenie:** **Obecné zastupiteľstvo schválilo inventarizačnú, vyraďovaciu a likvidačnú komisiu v zložení:**

**Predseda - Marek Pekár**

**Členovia, Mgr. Miloslav Michalko, PhD. a Mgr. Mariana Mikulová**

Hlasovanie:

za: 3 (Mgr. Mikulová Mariana, Mihaľová Renáta, Pekár Marek

proti: - Zdržal sa: Mgr. Michalko Miloslav PhD.

neprítomní pri hlasovaní: -

K bodu 9– Rôzne

Starostka obce informovala poslancov o:

* Schválení žiadosti o nenávratný finančný príspevok zo Slovenskej inovačnej a energetickej agentúre na zníženie energetických nákladov budovy obecného úradu vo výške 162.475,63 Eur.
* Blížiacom sa termíne 6.12.2018 - Mikuláš, kedy pre deti obce Klenov obecné zastupiteľstvo pripravuje balíčky a vytvára príjemnú atmosféru pod stromčekom a pri jasličkách. Obecné zastupiteľstvo sa dohodlo na spoločnom stretnutí dňa 6.12.2018 o 17.00 hod., kde pripravia pre deti balíčky v počte 40ks a pre rodičov sa pripraví varený punč a počas stretnutia budú sa púšťať vianočné koledy.

K bodu 10 - diskusia

Pekár Marek navrhol starostke za jej 4 ročné pôsobenie odmenu. Starostka vysvetlila poslancom, že nie je možné schváliť odmenu, ale iba zvýšiť mzdu na jeden mesiac.

Obecné zastupiteľstvo napokon schválilo starostke obce zvýšenie mzdy za mesiac 11/2018 o 60%

**Uznesenie:**

**Obecné zastupiteľstvo schvaľuje v zmysle ust. § 4 ods. 2 zákona č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov zvýšenie minimálneho (základného) platu starostke obce Kamile Bogdaňovej po dobu 1 mesiaca o 60 %.**

Hlasovanie:

za: 4 proti: - Zdržal sa: - neprítomní pri hlasovaní: -

K bodu 11 – Uznesenie

Predseda návrhovej komisie Renáta Mihaľová prečítala závery z rokovania uznesenia č. 25/2018.

Hlasovanie poslancov:

Za: 4 Proti: - Zdržal sa: - Neprítomní pri hlasovaní: -

Starostka skonštatovala, že uznesenie je právoplatné.

K bodu 12 – záver

Starostka poďakovala všetkým za účasť, poďakovala všetkým poslancom za prácu počas volebného obdobia a ukončila dvadsiate piate zasadnutie obecného zastupiteľstva.

Zasadnutie obecného zastupiteľstva bolo ukončené o 21,30 hod.

Kamila Bogdaňová

starostka obce

**Overovatelia:**

Pekár Marek ........................................

Mgr. Mikulová Mariana ........................................

**ZÁVERY Z  ROKOVANIA**

**U Z N E S E N I E  č. 25/2018**

z dvadsiateho piateho zasadnutia obecného zastupiteľstva,

ktoré sa konalo dňa 08.11.2018

Obecné zastupiteľstvo v Klenove

**A . volí**

1. návrhovú komisiu v zložení:.

Mihaľová Renáta, Mgr. Michalko Miloslav PhD. a Mgr. Mikulová Mariana

**B. berie na vedomie**

1. ústnu správu o plnení uznesení z ostatného zasadnutia Obecného zastupiteľstva

2. plnenie rozpočtu obce k 31.10.2018

3. zmenu rozpočtovým opatrením č.6/2018 v zmysle vnútorného predpisu č.1/2007 o

postupe a zaraďovaní prostriedkov zo štátneho rozpočtu do rozpočtu obce podľa

predloženého návrhu:

Bežné príjmy : 527,00€ Bežné výdavky: 527,00€

Kapitálové príjmy : 0,00€ Kapitálové výdavky : 0,00 €

Finančné príjmové operácie :0,00€ Finančné výdavkové operácie : 0,00€

Príjmy celkom : 527,00€ Výdavky celkom: 527,00€

4. návrh rozpočtu obce Klenov na roky 2020-2021

**C. schvaľuje**

1.zmenu rozpočtovým opatrením č.7/2018 v zmysle ustanovenia § 14 ods. 2 písm.

b) a c) zákona č.583/2004 Z.z. o rozpočtových pravidlách územnej samosprávy a

o zmene a doplnení niektorých zákonov v znení neskorších predpisov podľa

priloženého návrhu :

Bežné príjmy : 458,00€ Bežné výdavky: 458,00€

Kapitálové príjmy : 0,00€ Kapitálové výdavky : 0,00 €

Finančné príjmové operácie :0,00€ Finančné výdavkové operácie : 0,00€

Príjmy celkom : 458,00€ Výdavky celkom: 458,00€

1. rozpočet obce Klenov na rok 2019 podľa predloženého návrhu
2. inventarizačnú , vyraďovaciu a likvidačnú komisiu v tomto zložení:

predseda Pekár Marek

členovia Mgr. Michalko Miloslav, PhD., Mgr. Mikulová Mariana

1. v zmysle ust. § 4 ods. 2 zákona č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov zvýšenie minimálneho (základného) platu starostke obce Kamile Bogdaňovej po dobu 1 mesiaca o 60 %.

Kamila Bogdaňová

starostka obce

V Klenove, 15.11.2018